भारत और ऑस्ट्रेलिया की क्रिकेट टीमों को लेकर मुंबई जा रहे विमान को पक्षी से टकराने के बाद आपातकालीन स्थिति में नागपुर हवाई अड्डे पर उतरना पड़ा.
 हवाई अड्डे के निदेशक एसएम बोर्कर ने संवाददाताओं से कहा, "दोनो टीमें सुरक्षित हैं और खिलाड़ियों समेत सभी यात्रियों को किसी तरह का नुकसान नहीं पहुँचा है. "
भारतीय टीम के कुछ खिलाड़ी और ऑस्ट्रेलियाई टीम के सदस्य मुंबई के लिए इस विमान में सवार हुए थे, लेकिन उड़ान भरने के कुछ ही देर बाद विमान के कैप्टन ने घोषणा की कि विमान पक्षी से टकराया है.
 भारतीय क्रिकेट कंट्रोल बोर्ड यानी बीसीसीआई के उपाध्यक्ष राजीव शुक्ला ने विमान के आपात स्थिति में उतरने की पुष्टि की और कहा कि सभी खिलाड़ी सुरक्षित हैं.
 विमान के हवाई अड्डे पर उतरने के बाद कुछ देर तक वहाँ अफ़रातफ़री का माहौल रहा. लेकिन सभी के सकुशल होने की सूचना से जल्द ही स्थिति सामान्य हो गई.
 बाद में दोनो टीमों के खिलाड़ियों को होटल के लिए रवाना कर दिया गया.
 ये क्रिकेटर सोमवार की दोपहर को ही विशेष विमान से मुंबई के लिए रवाना होंगे.
 मुंबई में भारत-ऑस्ट्रेलियाई वनडे सिरीज़ का अंतिम मुक़ाबला बुधवार को खेला जाना है. ऑस्ट्रेलिया नागपुर वनडे 18 रन से जीतने के साथ ही सिरीज़ भी 4-1 से जीत चुकी है.
 
भारत और ऑस्ट्रेलिया की क्रिकेट टीमों को लेकर मुंबई जा रहे विमान को पक्षी से टकराने के बाद आपातकालीन स्थिति में नागपुर हवाई अड्डे पर उतरना पड़ा. हवाई अड्डे के निदेशक एसएम बोर्कर ने संवाददाताओं से कहा, "दोनो टीमें सुरक्षित हैं और खिलाड़ियों समेत सभी यात्रियों को किसी तरह का नुकसान नहीं पहुँचा है. " भारतीय टीम के कुछ खिलाड़ी और ऑस्ट्रेलियाई टीम के सदस्य मुंबई के लिए इस विमान में सवार हुए थे, लेकिन उड़ान भरने के कुछ ही देर बाद विमान के कैप्टन ने घोषणा की कि विमान पक्षी से टकराया है. भारतीय क्रिकेट कंट्रोल बोर्ड यानी बीसीसीआई के उपाध्यक्ष राजीव शुक्ला ने विमान के आपात स्थिति में उतरने की पुष्टि की और कहा कि सभी खिलाड़ी सुरक्षित हैं. विमान के हवाई अड्डे पर उतरने के बाद कुछ देर तक वहाँ अफ़रातफ़री का माहौल रहा. लेकिन सभी के सकुशल होने की सूचना से जल्द ही स्थिति सामान्य हो गई. बाद में दोनो टीमों के खिलाड़ियों को होटल के लिए रवाना कर दिया गया. ये क्रिकेटर सोमवार की दोपहर को ही विशेष विमान से मुंबई के लिए रवाना होंगे. मुंबई में भारत-ऑस्ट्रेलियाई वनडे सिरीज़ का अंतिम मुक़ाबला बुधवार को खेला जाना है. ऑस्ट्रेलिया नागपुर वनडे अट्ठारह रन से जीतने के साथ ही सिरीज़ भी चार-एक से जीत चुकी है.